wickkiey/tamil-wikipedia-chunked huggingface dataset:
# பேராங்

**பேராங்** (*Behrang*) என்பது மலேசியா, பேராக் மாநிலத்தில், முவாலிம் மாவட்டத்தில் உள்ள ஒரு நகரம். கோலாலம்பூர் மாநகரத்தில் இருந்து 87 கி.மீ.; ஈப்போ மாநகரத்தில் இருந்து 118 கி.மீ. தொலைவில் அமைந்து உள்ள நகரம்.  
பேராங் நகரத்திற்கு அருகில் 10 கி.மீ. தொலைவில் தஞ்சோங் மாலிம் நகரம் உள்ளது. அதற்கும் அடுத்து 13 கி.மீ. தொலைவில் சிலிம் ரீவர் நகரம் உள்ளது.  
பேராங் நகரத்திற்கு மிக அருகில் உள்ள இடங்கள் பேராங் உலு (Behrang Ulu); பேராங் ஸ்டேசன் (Behrang Stesen); கம்போங் கெலாவார் (Kampung Kelawar). பேராங் உலு பகுதியில் புகழ்பெற்ற நீர் அருவி உள்ளது. அதன் பெயர் சுங்கை பில் நீர் அருவி (Sungai Bil Waterfall). உள்ளூர் மக்களுக்கு மட்டும் அல்ல. நாடளவில் அனைவருக்கும் தெரிந்த இடமாகும்.
# பேராங்

## பொது

சுங்கை பில் நீர் அருவி பச்சைக் காட்டுக்குள் சற்று தொலைதூரத்தில் உள்ளது. நடந்தே செல்லலாம். ஒற்றையடிப் பாதைகளைப் போட்டு வைத்து இருக்கிறார்கள். குளிர்ந்த நதி. குளிர்ந்த நீர். கண்ணுக்கு இனிய இயற்கைக் காட்சிகள். பச்சைப் பசேல் வண்ணங்களைப் பார்த்து ரசித்துக் கொண்டே ஓய்வு எடுப்பதற்கு நல்ல இடம்.
# பேராங்

## பேராங் ரீவர் தமிழ்ப்பள்ளி

பேராங்கில் ஒரு தமிழ்ப்பள்ளி இருந்தது. பேராங் ரீவர் தோட்டத் தமிழ்ப்பள்ளி. ஒரு காலக் கட்டத்தில் 12 மாணவர்களோடு அதன் எதிர்காலத்தை தொலைத்துக் கொண்டிருந்தது. இப்போது பண்டார் பேராங்கிற்கு இடம் பெயர்ந்து புது உருமாற்றத்துடன் புதுப் பொலிவுடன் மிளிர்கின்றது.  
பேராங் ரீவர் தமிழ்ப்பள்ளி மாநில ரீதியிலும்; தேசிய நிலையிலும்; அனைத்துல நிலையிலும் பல்வேறு சாதனைகளை தொடர்ந்து படைத்து வருகிறது. 2017-ஆம் ஆண்டு இந்தப் பள்ளியிலேயே ஒரு பாலர் பள்ளி அமைக்கும் அனுமதியைக் கல்வி அமைச்சு வழங்கியது.
# மத்திய தரைக்கடல் நீர் மூஞ்சூறு

**மத்திய தரைக்கடல்**, **தெற்கு** அல்லது **மில்லரின் நீர் மூஞ்சூறு** (*Mediterranean water shrew*)(*நியோமிசு அனோமலசு*) என்பது சொரிசிடே குடும்பத்தில் உள்ள பாலூட்டி இனமாகும்.
# மத்திய தரைக்கடல் நீர் மூஞ்சூறு

## பரவல்

இந்த மூஞ்சூறு அல்பேனியா, ஆஸ்திரியா, பெல்ஜியம், போசுனியா எர்செகோவினா, பல்காரியா, குரோவாசியா, செக் குடியரசு, பிரான்சு, ஜெர்மனி, கிரேக்கம், அங்கேரி, ஈரான், இத்தாலி, லீக்கின்ஸ்டைன், லித்துவேனியா, மொண்டெனேகுரோ, வடக்கு மக்கெதோனியா, போலந்து, போர்த்துக்கல், உருமேனியா, செர்பியா, சிலோவாக்கியா, சுலோவீனியா, எசுப்பானியா, சுவிட்சர்லாந்து, துருக்கி, உக்ரைன் உள்ளிட்ட நாடுகளில் காணப்படுகிறது .
# மத்திய தரைக்கடல் நீர் மூஞ்சூறு

## உணவுப் பழக்கம்

இது முக்கியமாக நீர் நிலவாழ்வன, சிறிய மீன்கள் முதலியவற்றை உணவாக உட்கொள்கிறது. பூச்சிகள் மற்றும் புழுக்களையும் உண்ணுகின்றன. இதன் உடலமைப்பு காரணமாக உடல் வெப்பத்தை மிக விரைவாக இழப்பதால், ஒவ்வொரு நாளும் இதன் உடல் எடையில் இரண்டு அல்லது மூன்று மடங்கு சாப்பிட வேண்டும்.
# செந்தொண்டை ஈப்பிடிப்பான்

**செந்தொண்டை ஈப்பிடிப்பான்** அல்லது **தைகா ஈப்பிடிப்பான்** [Taiga flycatcher (*பைசெடுலா அல்பிசிலா*)] என்பது தொல்லுலக ஈப்பிடிப்பான் குடும்பத்தினைச் சேர்ந்த ஒரு வலசை போகும் குருவி ஆகும். இக்குருவியினம் சைபீரிய தைகா காடுகள் தொடங்கி காம்சட்கா தீபகற்பம் வரையிலும் மங்கோலியாவிலும் இனப்பெருக்கம் செய்கின்றது. இது இந்தியா, வங்கதேசம், மியான்மர், தாய்லாந்து, கம்போடியா உள்ளிட்ட தென்கிழக்கு ஆசிய நாடுகளுக்கும் மழைக்காலத்தில் வலசை போகின்றது. இந்தியாவின் மேற்குப் பகுதிகளிலும் வட, வடகிழக்குப் பகுதிகளிலும் இக்குருவியைக் காணலாம்; தமிழ்நாட்டில் அரிதாகவே காணப்படுப்படுகிறது.
# செந்தொண்டை ஈப்பிடிப்பான்

## உடலமைப்பும் அடையாளமும்

- உடல் நீளம் 11.5 செ. மீ. முதல் 12.5 செ. மீ. வரை நீளம் இருக்கும்; பழுப்பு நிற உடலும் வெண்ணிற அடிப்பகுதியும் கொண்டது.
- வாலின் மேற்பகுதி கருப்பாகவும் ஓரமும் அடிப்பகுதியும் வெண்மையாகவும் இருக்கும்.
- ஈப்பிடிப்பான்களுக்கே உரித்தான பெரிய கண்ணும் அதைச் சுற்றி வெண்ணிற வளையமும் உண்டு; கருத்த, சிறிய அலகினைக் கொண்டது.
- ஆண் குருவியின் தொண்டைப் பகுதியில் உள்ள செம்மஞ்சள் (ஆரஞ்சு) திட்டும் தலைப்பகுதியின் நீலம் கலந்த சாம்பல் நிறமும் இதை எளிதில் அடையாளம் காண உதவும்.
# செந்தொண்டை ஈப்பிடிப்பான்

## கள இயல்புகள்

செந்தொண்டை ஈப்பிடிப்பானை மரங்கள் அடர்ந்த தோட்டங்களிலும் காடுகளிலும் காணலாம். பறக்கும் போதே இவை, இரையைப் பிடிப்பதும் இலைகளில் புழுக்களைத் தேடும் போது கதிர்குருவிகளைப் போன்ற செயல்பாட்டினையும் கொண்டது. மரங்களில் உள்ள பொந்துகளில் 4 முதல் 7 முட்டைகள் வரை இடும். மரங்களை வெட்டி காடுகளை அழிப்பதால் இவ்வினத்திற்கு ஆபத்து ஏற்படுகின்றது.
# செந்தொண்டை ஈப்பிடிப்பான்

## குரல்

*ட்ர்ர்ர்* (*trrr*...) என்றும் அழுத்தமான *டிக்* ... *டிக்* ... என்றும் குரலெழுப்பும்; குரல் உயர் சுருதியில் அதிர்வொலியாக இருக்கும்.
# எண்ணிம மீன் நூலகம்

**எண்ணிம மீன் நூலகம்** (*Digital Fish Library*)(டி.எஃப்.எல்) என்பது கலிபோர்னியா பல்கலைக்கழக (சான் டியாகோ) திட்டமாகும். இது தேசிய அறிவியல் அறக்கட்டளையின் (என்.எஸ்.எஃப்) உயிரியல் உள்கட்டமைப்பு முயற்சி (டி.பி.ஐ) நிதியளிப்பில் செயல்படுத்தப்படுகிறது. காந்த அதிர்வு அலை வரைவு (எம்ஆர்ஐ) மூலம் பெறப்பட்ட மீன்களின் உள் மற்றும் வெளிப்புற உடற்கூறியலின் இருபரிமாணம் மற்றும் முப்பரிமாண காட்சிகளை உருவாக்கி இணையத்தில் கிடைக்கச் செய்கிறது.  
யு.சி சான் டியாகோவில் வினைசார் காந்த ஒத்ததிர்வு வரைவு (சி.எஃப்.எம்.ஆர்.ஐ) பலவகை பயணர் வசதி மையத்தில் வைக்கப்பட்டுள்ள உயர் தெளிவுத்திறன் கொண்ட காந்த அதிர்வு அலைவரைவியினைப் பயன்படுத்தி எண்ணிம மீன் நூலகத்திற்கான தகவல்கள் உருவாக்கப்படுகின்றன. இந்த கருவிகள் விலங்கு திசுக்களின் முப்பரிமாண படங்களை எடுக்கக் காந்தப்புலங்களைப் பயன்படுத்துகின்றன. ஆராய்ச்சியாளர்கள் இவற்றின் பாதிப்பு ஏதுமில்லாமல் காட்சிகளைக் காண அனுமதிக்கிறது. மேலும் காட்சிகளின் முப்பரிமாண உடற்கூறியல் அளவையும் விவரிக்கிறது. இசுகிரிப்சு சமுத்திரவியல் நிறுவனம் (SIO) நிறுவனத்திடமிருந்து பெறப்பட்ட மீன்களின் படங்களை யு.சி. சான் டியாகோவின் அறிவியல் கணக்கீட்டு மையத்தின் (சி.எஸ்.சி.ஐ) ஊழியர்கள் படியெடுக்கின்றனர்.  
பிப்ரவரி 2010ஆம் ஆண்டு நிலவரப்படி, எண்ணிம மீன் நூலகத்தில் ஐந்து வகை மீன்களை உள்ளடக்கிய கிட்டத்தட்ட 300 சிற்றினங்கள் உள்ளன. இவை 5 வகுப்பில் 60 வரிசையில் 56 வரிசைகளும், நெல்சன், 2006ல் விவரித்த 521 மீன் குடும்பங்களில் 200 க்கும் மேற்பட்டவை உள்ளன. எண்ணிம மீன் நூலகத்தின் படங்கள் பல சக மதிப்பாய்வு செய்யப்பட்ட அறிவியல் ஆய்வுகளுக்களிலும் ஆய்வுக் கட்டுரைத் தொகுப்பிலும் பங்களித்துள்ளது.  
எண்ணிம மீன் நூலகப் பணிகள் குறித்து இரண்டு தேசிய புவியியல் ஆவணப்படங்கள் ஊடகங்களில் வெளி வந்துள்ளன. *காந்த நேவிகேட்டர்* மற்றும் *அல்டிமேட் சுறா*.
# மிகச்சிறிய மீன்கள் பட்டியல்

உலகின் **மிகச்சிறிய மீன்கள்** (List of smallest fish) அவற்றின் அளவினைப் பயன்படுத்திப் பட்டியலிடப்பட்டுள்ளன.  
முதிர்ச்சியடைந்த மீன்களின் குறைந்தபட்ச நிலையான நீளத்தின் அடிப்படையில் சில மீன்கள் பட்டியலிடப்பட்டன. அவற்றில் *இந்தோனேசிய மீச்சிறு கெண்டை* *பேடோசிப்ரிஸ் புரோஜெனெடிகா* பெண் மீன் நீளமுடையது. சிறிய இனத்தின் பெரும்பான்மையான அதிகபட்ச அளவு (பெரும்பாலும் மீன்களில் பயன்படுத்தப்படும் ஒரு அளவீடு), அடிப்படையில் *பெடோசைப்ரிசு புரோகெனெடிகா*, குள்ள பிக்மி கோபி *(பாண்டகா பிக்மேயே),* சின்ன குள்ள கோபி *(டிரைமோடாம் நானசு)* மற்றும் தடித்த சிசுமீன் *(சிண்டேலிரியா பிரேவிபின்குயிசு)* முதலியன அதிக நீளத்தில் அறியப்படவில்லை. மற்றும் இரண்டு *லெப்டோபிலிப்னியன்*
|-
| *லெப்டோபிலிப்னியன் புசிலசு*
| எலியோட்ரிடே
| ?
| , ஆண் மற்றும் பெண் மீன் அதிக நீளமுடையது
| *சிண்டிலேரியா ப்ரெவிபிங்குயிசு*
| கோபிடே
| , ஆண்
|}
# விக்கிப்பீடியா:Statistics/weekly/2-May-2021
| 218 | Pathoschild | 0 | 0 | 0 | 0 | 0 | 0 | 1 | 1 | 0 |  |
| 219 | 117.213.135.98 | 0 | 1 | 0 | 0 | 0 | 0 | 0 | 1 | 708 |  |
| 220 | 2409:4072:20B:F1F6:5FA1:FD2F:6871:97A6 | 0 | 1 | 0 | 0 | 0 | 0 | 0 | 1 | 0 |  |
| 221 | 2401:4900:4DD6:2950:D34F:8A59:509B:8BDB | 0 | 1 | 0 | 0 | 0 | 0 | 0 | 1 | 0 |  |
| 222 | Golden fruito | 0 | 1 | 0 | 0 | 0 | 0 | 0 | 1 | 0 |  |
| 223 | 157.49.193.207 | 0 | 1 | 0 | 0 | 0 | 0 | 0 | 1 | 357 |  |
| 224 | நவநீதகிருஷ்ணபாண்டியன் | 0 | 1 | 0 | 0 | 0 | 0 | 0 | 1 | 0 |  |
| 225 | 245CMR | 0 | 1 | 0 | 0 | 0 | 0 | 0 | 1 | 0 |  |
| 226 | Raj.sathiya | 0 | 0 | 0 | 0 | 1 | 0 | 0 | 1 | 0 |  |
| 227 | 106.208.138.106 | 0 | 1 | 0 | 0 | 0 | 0 | 0 | 1 | 99 |  |
| 228 | 157.49.227.198 | 0 | 1 | 0 | 0 | 0 | 0 | 0 | 1 | 24 |  |
| 229 | GRM.LOKESH | 0 | 0 | 0 | 0 | 0 | 0 | 1 | 1 | 0 |  |
| 230 | 2409:4072:6C99:3486:894F:B95F:A187:F5E | 0 | 1 | 0 | 0 | 0 | 0 | 0 | 1 | 3 |  |
| 231 | Haamidmohamed | 0 | 0 | 0 | 0 | 0 | 0 | 1 | 1 | 0 |  |
| 232 | Bala1995619 | 0 | 0 | 0 | 0 | 0 | 0 | 1 | 1 | 0 |  |
| 233 | 2401:4900:4D45:D9DF:0:0:A2A:996E | 0 | 1 | 0 | 0 | 0 | 0 | 0 | 1 | 0 |  |
| 234 | 2401:4900:232E:B0C0:C149:3AC2:9CF1:39B6 | 0 | 1 | 0 | 0 | 0 | 0 | 0 | 1 | 0 |  |
| 235 | Andrew J.Kurbiko | 0 | 1 | 0 | 0 | 0 | 0 | 0 | 1 | 21 |  |
| 236 | 2401:4900:25B5:D662:C77C:7DC7:6EA4:37F7 | 0 | 1 | 0 | 0 | 0 | 0 | 0 | 1 | 260 |  |
| 237 | 157.49.224.163 | 0 | 1 | 0 | 0 | 0 | 0 | 0 | 1 | 10 |  |
| 238 | 蟲蟲飛 | 0 | 1 | 0 | 0 | 0 | 0 | 0 | 1 | 157 |  |
| 239 | 2409:4072:6194:BE9B:AA8A:9E7E:4203:6D14 | 0 | 1 | 0 | 0 | 0 | 0 | 0 | 1 | 34 | } |
# செண்டிரியாங்

**செண்டிரியாங்** (*Chenderiang*) என்பது மலேசியா, பேராக் மாநிலத்தில், பத்தாங் பாடாங் மாவட்டத்தில் உள்ள ஒரு கிராமப்புற நகரம். இந்த நகரத்திற்கு 10 கி.மீ. தொலைவில் தாப்பா நகரம் உள்ளது. அதற்கும் அடுத்து 7 கி.மீ. தொலைவில் தீமோ; 17 கி.மீ. தொலைவில் மம்பாங் டி அவான் நகரங்கள் உள்ளன. ஈப்போ மாநகரத்தில் இருந்து 53 கி.மீ. தொலைவில் செண்டிரியாங் நகரம் அமைந்து உள்ளது. மிக அருகில் உள்ள நகரம் தாப்பா.  
செண்டிரியாங் எனும் பெயர் சந்தேக் (Cantik); லியாங் (liang) எனும் இரு சொற்களில் இருந்து தோன்றிய சொல்லாகும். ’சந்தேக்’ என்பது மலாய் மொழிச் சொல். ’லியாங்’ என்பது சீன மொழிச் சொல். இரு மொழிச் சொற்களுமே ’அழகு’ என்பதைக் குறிக்கின்றன.  
செண்டிரியாங் நகரத்தைச் சுற்றிலும் கண்ணுக்கு எட்டிய தூரம் வரையில் பச்சை வண்ண மழைக் காடுகள். சின்ன பெரிய மலைகள். அண்ணாந்து பார்க்கும் அளவிற்கு நீர் அருவிகள். தித்திவாங்சா மலைத்தொடரின் தாழ்வாரத்தில் இந்த நகரம் அமைந்து உள்ளது. ஆர்ப்பாட்டம் இல்லாத அமைதியான அழகிய நகரம்.
# செண்டிரியாங்

## பொருளடக்கம்

### லாத்தா கிஞ்சாங் நீர்வீழ்ச்சி

மலேசியாவிலேயே மிகவும் புகழ்பெற்ற லாத்தா கிஞ்சாங் நீர்வீழ்ச்சி (Lata Kinjang Waterfall) இங்கே தான் உள்ளது. இது ஓர் அடுக்கு அருவி. வடக்கு தெற்கு அதிவிரைவு நெடுஞ்சாலையைப் பயன்படுத்துபவர்கள் இந்த நீர்வீழ்ச்சியைப் பத்து கி.மீ.க்கு அப்பால் இருந்தே பார்க்கலாம். ஏறக்குறைய 850 மீட்டர் உயரத்தில் இருந்து அடுக்கு அடுகாய்க் கொட்டுகிறது. அழகே அழகு.  
’கிஜாங்’ எனும் மலாய் சொல்லில் இருந்து ’கிஞ்சாங்’ என்று அந்த இடத்திற்குப் பெயர் திரிபு ஏற்பட்டு உள்ளது. கிஜாங் என்றால் மான் என்று பொருள். கடுமையான கோடைக் காலத்தில் மட்டுமே நீர்வீழ்ச்சி சற்றே காய்ந்து விடுகிறது.  
தாப்பா நகரில் இருந்து 18 கி.மீ. தொலைவில், புக்கிட் தாப்பா மலைப் பகுதியில் இந்த நீர்வீழ்ச்சி அமைந்து உள்ளது. தென்கிழக்கு ஆசியாவிலேயே மிகவும் உயரமான நீர்வீழ்ச்சிகளில் ஒன்றாகும். 850 மீட்டர் உயரத்தில் இருந்து அருவி கொட்டுகிறது. இதை லாத்தா கிஞ்சாங் சுற்றுச்சூழல் வனப் பூங்கா (Eco-Forest Park Lata Kinjang) என்றும் அழைக்கிறார்கள்.
# செண்டிரியாங்

## பொருளடக்கம்

### செண்டிரியாங் தமிழர்கள்

செண்டிரியாங் நகர்ப் பகுதியில் மலாய்க்காரர்கள்; சீனர்கள்; இந்தியர்கள் என மூன்று இன மக்களும் கலந்து வாழ்கின்றனர். சீனர்களைப் போல வேளாண்மைத் துறையில் கணிசமான அளவிற்கு தமிழர்கள் ஈடுபட்டு உள்ளார்கள். இங்குள்ள தமிழர்கள் பெரும்பாலோர் உழைப்பதில் ஆர்வம் காட்டுகிறார்கள். வசதியாகவும் வாழ்கிறார்கள்.  
1900-ஆம் ஆண்டுகளில் இந்தப் பகுதியில் பல ரப்பர்த் தோட்டங்கள் இருந்தன. கோப்பேங்; கம்பார்; தாப்பா போன்ற இடங்களுக்கு ஒப்பந்தத் தொழிலாளர்களாகக் கொண்டு வரப்பட தென்னிந்தியர்கள் இங்குள்ள தோட்டங்களில் குடியமர்த்தப் பட்டனர்.  
1970-ஆம் ஆண்டுகள் வரை அந்த ரப்பர்த் தோட்டங்கள் நீடித்து உள்ளன. காலப்போக்கில் சில தோட்டங்கள் எண்ணெய்ப்பனைத் தோட்டங்களாக மாறின. மேம்பாட்டு வளர்ச்சித் திட்டங்களினால் சில பல தோட்டங்கள் துண்டாடப் பட்டன.  
இந்தத் தோட்டங்களில் வாழ்ந்த தமிழர்கள் பலர் வேறு இடங்களுக்குப் புலம் பெயர்ந்தனர். படித்த இளைஞர்கள் சிலர் தனியார் நிறுவனங்களில் உயர்ப் பதவி வகிக்கின்றனர். சிலர் சொந்தத் தொழில்களில் ஈடுபட்டு வருகின்றனர்.
# செண்டிரியாங்

## பொருளடக்கம்

### செனோய் பழங்குடி மக்கள்

இந்த நகரத்திற்கு அருகில் உள்ள மலைக் காடுகளில் செனோய் எனும் பூர்வீகப் பழங்குடி மக்கள் அதிகமாய் வாழ்கிறார்கள். ஒராங் அஸ்லி எனும் அந்தப் பூர்வீகப் பழங்குடி மக்களின் குடியிருப்புகள் ஆங்காங்கே உள்ளன.  
வடக்கு தெற்கு அதிவிரைவு நெடுஞ்சாலையில், தாப்பா நகரில் இருந்து [ஈப்போ]] நகருக்கும் பயணிக்கும் போது மலை அடிவாரங்களில் இவர்களின் குடியிருப்புகள் இருப்பதைப் பார்க்கலாம்.  
மலேசியப் பழங்குடி மக்களில் மூன்று பெரும் பிரிவினர் உள்ளனர். அவர்களில் **செனோய்** (*Senoi*) என்பது மலாய் தீபகற்பத்தில் ஒரு பிரிவினர் ஆகும். இவர்கள் தீபகற்ப மலேசியாவின் மத்திய பகுதியான பகாங், சிலாங்கூர், நெகிரி செம்பிலான் மாநிலங்களில் வாழ்கின்றனர். குறிப்பாக செண்டிரியாங் மலைப் பகுதிகளில் அவர்களின் நடமாட்டம் மிகுதியாக உள்ளது.
# செண்டிரியாங்

## பொருளடக்கம்

### செண்டிரியாங் பாரதி தமிழ்ப்பள்ளி

செண்டிரியாங் நகரில் ஒரு தமிழ்ப்பள்ளி உள்ளது. அதன் பெயர் செண்டிரியாங் பாரதி தமிழ்ப்பள்ளி (SJKT Bharathy, Jalan Pasar, Chenderiang). 30 மாணவர்கள் பயில்கிறார்கள். 17 பெண்கள். 13 ஆண்கள்.
# மேற்கோள் மதிப்பெண்

ஒரு சகமதிப்பாய்வு ஆய்வு இதழின் **மேற்கோள் மதிப்பெண்** (*CiteScore*) என்பது அந்த இதழில் வெளியிடப்பட்ட சமீபத்திய கட்டுரைகளுக்கு ஆண்டு சராசரி மேற்கோள்களின் எண்ணிக்கையைப் பிரதிபலிக்கும் மதிப்பாகும். இந்த ஆய்விதழ் மதிப்பீடானது பொதுவாகப் பயன்படுத்தப்படும் ஆய்விதழ் மேற்கோள் அறிக்கை தாக்கக் காரணிகளுக்கு மாற்றாக எல்செவியரால் திச
திசம்பர் 2016-ல் தொடங்கப்பட்டது (கிளாரிவேட் கணக்கிடுகிறது). மேற்கோள் மதிப்பெண் இசுகோபசு தரவுத்தளத்தில் பதிவு செய்யப்பட்ட மேற்கோள்களை அடிப்படையாகக் கொண்டது. மேலும் இந்த மேற்கோள்கள் முந்தைய நான்கு ஆண்டுகளில் வெளியிடப்பட்ட ஆய்வுக் கட்டுரைகளுக்குச் சேகரிக்கப்படுகின்றன.
# மேற்கோள் மதிப்பெண்

## கணக்கீடு

எந்தவொரு குறிப்பிட்ட வருடத்திலும், ஒரு ஆய்விதழின் மேற்கோள் மதிப்பெண் என்பது அந்த ஆண்டு மற்றும் முந்தைய 3 ஆண்டுகளில் பெறப்பட்ட மேற்கோள்களின் எண்ணிக்கை, அந்த காலகட்டத்தில் (நான்கு ஆண்டுகள்) ஆய்விதழில் வெளியிடப்பட்ட ஆவணங்களின் மொத்த எண்ணிக்கையால் (கட்டுரைகள், பத்திரிகையின் மதிப்புரைகள், மாநாட்டு ஆவணங்கள், புத்தக அத்தியாயங்கள் மற்றும் தரவு ஆவணங்கள்) வகுத்துப் பெறப்படுகிறது.
<math display="block">\text{CS}_{2019} = {\text{Citations}_{2019} + \text{Citations}_{2018} + \text{Citations}_{2017} + \text{Citations}_{2016} \over \text{Publications}_{2019} + \text{Publications}_{2018} + \text{Publications}_{2017} + \text{Publications}_{2016}} = {243894 \over 4786 } = 51.0</math>எல்லா தரவுகளும் முழுமையாகக் கிடைத்தபோது, 2018ஆம் ஆண்டில் 2017 மேற்கோள் மதிப்பெண் முதலில் அறிவிக்கப்பட்டது என்பதை நினைவில் கொள்க. மேற்கோள் மதிப்பெண் பொதுவாக மே மாத இறுதியில் வெளியிடப்படுகிறது. இசுகோபசு அடுத்த ஆண்டிற்கான திட்டமிடப்பட்ட மேற்கோள் மதிப்பெண்ணையும் வழங்குகிறது. இவை ஒவ்வொரு மாதமும் புதுப்பிக்கப்படுகிறது.
# மேற்கோள் மதிப்பெண்

## மேற்கோள் மதிப்பெண் & ஆய்விதழ் தாக்க காரணி

(ஏசிஎஸ், பச்சை) மற்றும் நேச்சர் குழு பத்திரிகைகள் (நீலம்), 2017 தரவுகளுக்கான ஆய்வு தாக்க காரணி மதிப்புகள் எதிர்பார்த்த ca. 1: 1 நேரியல் சார்பு, ஏனெனில் அந்த பத்திரிகைகளில் தலையங்கங்களின் குறிப்பிடத்தக்க பகுதியே உள்ளது.]]
மேற்கோள் மதிப்பெண்ணை இரண்டு ஆண்டு ஆய்விதழ் தாக்கக் காரணியுடன் போட்டியிட வடிவமைக்கப்பட்டுள்ளது. இது தற்போது மிகவும் பரவலாகப் பயன்படுத்தப்படும் ஆய்விதழ் மதிப்பீடு ஆகும்.  
}}
# பத்தாங் பாடாங் மாவட்டம்

**பத்தாங் பாடாங்** என்பது மலேசியா, பேராக் மாநிலத்தில் உள்ள 12 மாவட்டங்களில் ஒரு மாவட்டம் ஆகும். தாப்பா மாவட்ட மன்றம் (*Tapah District Council*) எனும் நகராட்சி மன்றத்தினால் நிர்வாகம் செய்யப்படுகிறது. தாப்பாவில் தலைமையகத்தைக் கொண்டுள்ளது. பத்தாங் பாடாங் மாவட்டத்தில் உள்ள முக்கிய நகரங்கள் பீடோர்; தாப்பா; சுங்கை.  
2016 ஜனவரி 11-ஆம் தேதி, பத்தாங் பாடாங் மாவட்டத்தில் இருந்து முவாலிம் மாவட்டம் எனும் புதிய மாவட்டம் உருவாக்கப்பட்டது. அந்த வகையில் முன்பு இருந்த தஞ்சோங் மாலிம் துணை மாவட்டம்; புதிய முழு மாவட்டமாக மாற்றம் கண்டது.  
2007 ஆகஸ்ட் மாதம், பத்தாங் பாடாங் மாவட்டத்தில் பெரிய நீர்நிலைகள் கண்டுபிடிக்கப்பட்டதாக பேராக் மாநில அரசாங்கம் அறிவித்தது. அண்டை மாநிலமான சிலாங்கூர் மாநிலத்தின் நீர்ப் பற்றாக்குறை பிரச்சினைகளைத் தீர்க்க உதவும் வகையில் நீர் விற்பனைக்குத் திட்டம் வகுக்கப் பட்டது.
# பத்தாங் பாடாங் மாவட்டம்

## நிர்வாகப் பிரிவுகள்

பத்தாங் பாடாங் மாவட்டம் 4 துணை மாவட்டங்களாகப் பிரிக்கப்பட்டு உள்ளது.  
- பத்தாங் பாடாங் (தாப்பா)
- பீடோர்
- செண்டிரியாங்
- சுங்கை
# பத்தாங் பாடாங் மாவட்டம்

## மலேசிய நாடாளுமன்றம்

மலேசிய நாடாளுமன்றத்தில் பத்தாங் பாடாங் மாவட்ட பிரதிநிதிகளின் பட்டியல் (டேவான் ராக்யாட்) (2021). மலேசிய நாடாளுமன்றத்தின் மக்களவையை டேவான் ராக்யாட் என்று அழைக்கின்றனர். மலேசியத் தலைநகரமான கோலாலம்பூரில் நாடாளுமன்ற மாளிகை உள்ளது. அங்குதான் நாடாளுமன்றக் கூட்டங்கள் நடைபெறுகின்றன.  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# பத்தாங் பாடாங் மாவட்டம்

## பேராக் மாநில சட்டமன்றம்

பேராக் மாநில சட்டமன்றத்தில் பத்தாங் பாடாங் மாவட்டப் பிரதிநிதிகள் (2021)  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# பத்தாங் பாடாங் மாவட்டம்

## பொது போக்குவரத்து

### இரயில் சேவை

பத்தாங் பாடாங் மாவட்டத்தில் இரண்டு இரயில் நிலையங்கள் உள்ளன. அவை: தாப்பா தொடருந்து நிலையம் மற்றும் சுங்கை தொடருந்து நிலையம்.
# கங்கோலிகாட்

**கங்கோலிகாட்** (*Gangolihat*) என்பது இந்தியாவின் உத்தராகண்டம் மாநிலத்தின் பிதௌரகட் மாவட்டத்திலுள்ள ஒரு சிறிய [[இமயமலை மலை நகரமாகும். இது மாவட்டத்தின் வட்டமாகவும் ,துணைப் பிரதேச தலைமையகமாகவும் இருக்கிறது. இங்கு அமைந்துள்ள காளி தேவியின் கோயில் காளிகாவின் சக்தி பீடங்களுக்கு பெயர் பெற்றது. இங்கிருந்து 12 கி.மீ. தொலைவில் அமைந்துள்ள படால் புவனேசுவர் குகைகள் முக்கிய சுற்றுலா தலமாகும். 3 முதல் 4 கி.மீ அருகிலுள்ள தசைதால் என்ற இடத்தில் அமைந்துள்ள ஒரு சிறிய ஏரியும், சௌகோரி மற்றும் பெரிநாக் போன்ற இடங்களின் மலை வாழிடங்களான பஞ்சசூலி சிகரங்களும், நந்தா தேவி சிகரங்களும் இங்கிருந்து காணலாம்
# கங்கோலிகாட்

## நிலவியல்

கங்கோலிகாட் 29.48 ° வடக்கிலும் 80.05 ° கிழக்கிலும் அமைந்துள்ளது. இது சராசரியாக 1,760 மீட்டர் (5,773 அடி) உயரத்தில் உள்ளது. பிதௌரகட்டிலிருந்து 78 கி.மீ. தொலைவில் பிரதான நகரம் ஒரு மலையுச்சியில் உள்ளது. இப்பகுதி சரயு, இராம்கங்கா ஆகிய இரண்டு ஆறுகளால் சூழப்பட்டுள்ளது. இது பிராந்தியத்தின் அடிவாரத்தில் காட்டில் சந்திக்கிறது. இந்த இரண்டு நதிகளும் வலிமைமிக்க இமயமலையின் தோள்களில் ஒரு மாலையைப் போல ஆக்குகின்றன. இந்த இரண்டு ஆறுகளும் கங்கை (உள்ளூர் பேச்சுவழக்கில் நதி) + அவாலி (கார்லண்ட்) என்ற பகுதிக்கு கங்காவளியை உருவாக்குகின்றன. இது பின்னர் கங்கோலியாக மாறியது. இப்பகுதி கடந்த காலங்களில் உள்ளூர் மக்களுக்கான முக்கிய சந்தைகள் / சேகரிக்கும் இடமாக இருந்துள்ளது. இது கங்கோலிகாட்டின் பெயரை உருவாக்கியது.
# கங்கோலிகாட்

## ஆர்வமுள்ள இடங்கள்

கங்கோலிகாட் பல பழங்கால கோயில்கள் மற்றும் குகைகளின் தளமாகும், இதில் கிழக்கில் காளிகா, வடக்கே அம்பிகா தேவால், மேற்கில் சாமுண்டா கோயில், வைஷ்ணவி கோயில் ஆகிய கோயில்கள் இருக்கின்றன. வைணவி தேவி கோயிலிருந்து இமயமலையை தெளிவாகக் காண முடியும். இந்த கோயில் இந்து புனித புத்தகங்களில் எழுதப்பட்ட 'சைல பர்வதம்' என்று அழைக்கப்படும் ஒரு மலையில் அமைந்துள்ளது.
# மகா கணபதி மகாமாயா கோயில்

<mapframe latitude="14.0308863" longitude="74.5244578" zoom="12" />
**மகா கணபதி மகாமாயா கோயில்** (*Maha Ganapathi Mahammaya Temple*) என்பது கர்நாடக மாநிலத்தின் வட கன்னட மாவட்டத்தில் சிராலியில் அமைந்துள்ளது. இது, கவுட சரஸ்வத் பிராமணச் சமூகத்தின் குலதேவதைக் கோயிலாகும். மேலும், காமத், பட், புராணிக், பிரபு, ஜோயிஷி, மல்லியாஸ், குட்வா மற்றும் நாயக் குடும்பங்களின் குலதேதைக் கோயிலாகவும் இருக்கிறது. இது, பத்கல் அல்லது முருதீசுவராவிலிருந்து ஐந்து நிமிட பயணத்தில் அமைந்துள்ளது. இந்த கோயில் சுமார் 400 ஆண்டுகளுக்கு முன்பு கட்டப்பட்டது. இது 1904 இல் புதுப்பிக்கப்பட்டது.  
இந்த குடும்பங்கள் கோயிலின் குலவர்கள் என்று குறிப்பிடப்படுகின்றன. சுமார் 400–500 ஆண்டுகளுக்கு முன்பு கோவாவிலிருந்து குடிபெயர்ந்த பக்தர்களால் இந்த கோயில் நிறுவப்பட்டது. பிள்ளையாரும், மகாமாயாவும் ( சாந்ததுர்கா ) இங்கு முக்கிய தெய்வங்களாக இருக்கின்றனர்.
# மகா கணபதி மகாமாயா கோயில்

## பின்னணி

பொ.ச.1560இல் போர்த்துகீசிய ஆட்சியாளர்கள் பின்பற்றிய விரோத மதக் கொள்கைகளின் காரணமாக, பக்தர்கள் கோவாவை விட்டு வெளியேறினர். சிலைகளை அவர்களுடன் எடுத்துச் செல்ல முடியாததால், அவர்கள் தெய்வங்களின் உடற்பகுதியின் மாதிரியை மட்டும் தங்களுடன் எடுத்துக்கொண்டு பத்கலை அடைந்தனர். உடனடியாக ஒரு கோவிலைக் கட்ட முடியாமல் போனதால், இந்த இரண்டு சின்னங்களையும் ஒரு பக்தரின் கடையில் வைத்திருந்தார்கள். அங்கே தினமும் தெய்வங்களுக்கு பூசை முதலிய சடங்குகளை மேற்கொண்டு வந்தனர். பின்னர், சிராலியில் ஒரு கோயிலைக் கட்டி அதில் இத்தெய்வங்களை
வைத்து வணங்க ஆரம்பித்தனர். இந்த கோவிலில் “மாலி” என்று அழைக்கப்படும் தனித்துவமான தரிசன சேவை உள்ளது.
# மகா கணபதி மகாமாயா கோயில்

## அருகிலுள்ள ஆர்வமுள்ள இடங்கள்

இக் கோயிலின் அருகே சித்ராபூர் மடமும் முருதீசுவரா கோவிலும் அமைந்துள்ளது. மேலும், கடற்கரையும் உள்ளது.
# மகதியிலுள்ள கோயில்கள், கர்நாடகா

**இரங்கநாத சுவாமி மற்றும் சோமேசுவரர் கோயில்கள்** (Ranganatha Swamy and the Someshwara temples) என்பது இந்திய மாநிலமான கர்நாடகவின் தலைநகரான பெங்களூரிலிருந்து சுமார் 41 கி.மீ தொலைவிலுள்ள வரலாற்று நகரமான மகதியில் அமைந்துள்ளது. இந்த கோயில்கள் இந்திய தொல்பொருள் ஆய்வகத்தின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னங்களாக உள்ளது.
# மகதியிலுள்ள கோயில்கள், கர்நாடகா

## வரலாறு

பொ.ச. 1139இல் சோழர்களால் மகதி முதன்முதலில் நிறுவப்பட்டது. 16ஆம் நூற்றாண்டில் பெங்களூரை நிறுவிய விஜயநகரப் பேரரசின் நிலக்கிழாரான கெம்பெ கவுடா இங்கு பிறந்துள்ளார். கெம்பே கவுடாவும் அவரைப் பின்தொடர்ந்த தலைவர்களும் இங்கு பல கோயில்களைக் கட்டினர்.
# மகதியிலுள்ள கோயில்கள், கர்நாடகா

## வரலாறு

### இரங்கநாதர் கோயில்

கோயிலின் பிரதான தெய்வம் திருமால் நின்ற கோலத்தில், திருப்பதி வெங்கடாசலபதி கோயிலில் உள்ளதைப் போல அமைக்கப்பட்டுள்ளது. இந்த கோயிலின் பெயர் உண்மையில் பாசிமா வெங்கடச்சலபதி கோயில் என்பதாகும். இங்கு தெய்வம் மேற்கு நோக்கி உள்ளது. கோயில் அமைந்துள்ள பகுதி திருமலை என்றும் அழைக்கப்படுகிறது. இருப்பினும் இப்போதெல்லாம் இது இரங்கநாத சுவாமி கோயில் என மிகவும் பிரபலமாக உள்ளது. கோயில் சுவரில் இரங்கநாதரின் சிறிய உருவம் வடிவமைக்கப்பட்டுள்ளது. கோயிலின் பூசகரின் கூற்றுப்படி, 12 ஆம் நூற்றாண்டின் ஆரம்பத்தில் சோழ ஆட்சியாளரால் இக்கோயிலின் கருவறை புனிதப்படுத்தப்பட்டது. பின்னர் இந்த கோயில் புதுப்பித்தல் மற்றும் விரிவாக்கத்திற்கு உட்படுத்தப்பட்டது. கோயிலுக்கு முன்னால் உள்ள கருடத் தூனிலுள்ள கல்வெட்டின் அடிப்படையில், கி.பி 1524 இல் புகழ்பெற்ற விஜயநகர மன்னன் கிருஷ்ணதேவ ராயனால் உயரமான அலங்கார கோபுரங்கள் சேர்க்கப்பட்டதாக தெரிகிறது. மைசூரின் ஆட்சியாளர் திப்பு சுல்தானாலும், மைசூர் மகாராஜா ஜெயச்சாமராஜா உடையாராலும் கோயிலுக்கு பங்களிப்புகள் செய்யப்பட்டன. இரங்கநாத கோயில் வளாகத்தில் பல ஆலயங்களும் உள்ளன. இதில் இந்து தெய்வங்களான சிவன் இராமர், சீதை, அனுமன், இலட்சுமி, கிருட்டிணன் மற்றும் இரங்கநாதன் போன்ற தெய்வங்களின் சன்னதிகளும் உள்ளன. பிரதான தெய்வத்தை (இரங்கநாதர்) மாண்டவ்ய முனிவர் நிறுவியதன் மூலம் இந்த இடத்திற்கு "மாண்டவ்ய சேத்திரம்" என்ற பெயரும் உள்ளது. கோவிலில் உள்ள தூண்களில் கவரக்கூடிய வகையில் சிற்பங்கள் செதுக்கப்பட்டுள்ளன. கோவில் நுழைவாயிலின் இருபுறமும் யானைகளின் இரண்டு பெரிய வண்ணமயமான உருவங்கள் உள்ளன.
# மகதியிலுள்ள கோயில்கள், கர்நாடகா

## வரலாறு

### சோமேசுவரர் கோயில்

புகழ்பெற்ற கல்வியியலாளரும் வரலாற்றாசிரியருமான *பி. லூயிஸ் ரைஸ்* என்பவரின் கூற்றுப்படி, பொ.ச 1569இல் ஆட்சிக்கு வந்த இரண்டாம் கெம்பே கவுடா என்பவரால் சோமேசுவரர் கோயில் கட்டப்பட்டது எனத் தெரிகிறது. இருப்பினும், இந்த கோயில் உண்மையில் அவரது வம்சாவளியான மூன்றாவது கெம்பவீரா கவுடாவினால் பொ.ச. 1712இல் கட்டப்பட்டது என்ற மற்றொரு பார்வையும் உள்ளது. பெரிய கோயில் வளாகமான இதில் குறிப்பிடத்தக்க கட்டமைப்புகளாக ஒரு விசாலமான உட்பிரகாரம் (முற்றம்) உயரமான கோபுரங்கள், மண்டபங்கள் ஆகியவை தற்போது புறக்கணிக்கப்பட்ட நிலையில் உள்ளன. தூண்களிலுள்ள புடைப்புச் சிற்பங்களில் நடனமாடும் பெண்கள், வீரர்கள், பறவைகள் மற்றும் சிங்கங்கள் போன்ற சிற்பங்கள் உள்ளன. இந்த வளாகத்தில் பார்வதிக்கு ஒரு சிறிய சன்னதி உள்ளது. வளாகத்திலிருந்து சிறிது தொலைவில் சிவபெருமானின் வாகனமான நந்திக்கு ஒரு மண்டபம் உள்ளது.
# விஜயநாராயணர் கோயில், குண்டுலுபேட்டை

**விஜயநாராயண கோயில்** (*Vijayanarayana Temple*) என்பது இந்தியாவின் கர்நாடக மாநிலத்தின் சாமராசநகர் மாவட்டத்தின் குண்டுலுபேட்டை நகரில் அமைந்துள்ளது. இந்த கோயில் 10ஆம் நூற்றாண்டின் ஆட்சி செய்த மேலை கங்கர்களின் ஆட்சிக்கு முந்தையது. இருப்பினும் இது 15ஆம் நூற்றாண்டில் விஜயநகர காலம் வரை பிற்கால அரசுகளிடமிருந்தும் தொடர்ச்சியான ஆதரவைப் பெற்றுள்ளது. இந்துக் கடவுளான நாராயணனின் (அல்லது விஷ்ணு ) பதிப்பான விஜயநாராயணன் தெய்வத்தை இங்கு அமைப்பதற்கு போசள மன்னர் விட்டுணுவர்தனன் பொறுப்பேற்றார் எனத் தெரிகிறது.
# விஜயநாராயணர் கோயில், குண்டுலுபேட்டை

## கோயில் அமைப்பு

கோவிலிலுள்ள கர்ப்பக்கிருகம் அதன் எதிரே அமைந்துள்ள பக்தர்கள் வணங்குமிடத்துடனும், மண்டபத்துடனும் இணைக்கப்பட்டுள்ளது. கோயிலின் நுழைவாயிலில் யாளி தூண்கள் வரிசையாக உள்ளன. அவை வீரர்கள் சிங்கங்களின் மேல் சவாரி செய்வது போன்று வடிவமைக்கப்பட்டுள்ளது. இந்தக் கோவிலில் திருமால், கருடன், அனுமன் உள்ளிட்ட தெவங்களுக்கான ஏராளமான சிற்பங்களும் உள்ளன.
தூண்]]
# இருவர் (தொடர்)

**இருவர்** (ஆங்கிலத் தலைப்பு: தி இன்செப்பரபல்ஸ்) என்பது 2016 ஆம் ஆண்டு ஒளிபரப்பான சிங்கப்பூர் நாட்டு தமிழ்மொழி நாடக மற்றும் மர்ம தொலைக்காட்சி தொடர் ஆகும். குமரன் சுந்தரம் இயக்கிய இத்தொடரை ராஜா தமிழ்மாறன் தயாரித்திருந்தார். இந்த தொடர் 11 திசம்பர் 2016 ஆம் ஆண்டு முதல் 29 மார்ச்சு 2017 ஆம் ஆண்டு வரை மீடியாக்கார்ப் வசந்தம் அலைவரிசையில் ஒளிபரப்பாகி, 63 அத்தியாயங்களுடன் நிறைவு பெற்றது.
# இருவர் (தொடர்)

## கதை

பிரபலமான ஆங்கில எழுத்தாளர் **சகானா**, புதியதாக தனக்கு தோன்றும் தமிழ்க்கதை ஒன்றை எழுதத் தொடங்குகிறார். அந்தக் கதையில் நடப்பது எல்லாம், தன் வாழ்விலும் நடப்பதைக் கண்டு, கதைக்கும் தனக்குமான தொடர்பு வெறும் காகிதத்தோடு முடிவதில்லை என்பதை உணர்கிறார்.
# இருவர் (தொடர்)

## நடிப்பு

### முக்கிய கதாப்பாத்திரங்கள்

- சகானாவாக இந்திரா சந்திரன்.
- பைரவியாக காயத்திரி சேகரன்
- நந்தாவாக விஷ்ணு ஆனந்த்
- அமரனாக வர்மன் சந்திரமோகன்
- அகிலனாக ஜபு டீன் ஃபாரூக்
# இருவர் (தொடர்)

## நடிப்பு

### இதர கதாப்பாத்திரங்கள்

- நரேஷாக பாலகுமரன்
- நிவேதாவாக திவ்யா ரவீன்
- பிரதாப்பாக லிங்கம் முத்துசாமி
- பார்வதியாக ஜமுனா ராணி
- சோமுவாக குணசீலன்
- லக்ஷ்மியாக கலையரசி
- நிர்மலாவாக விமலா வேலு
- ராதாவாக விக்னேஸ்வரி சே
- மற்றும் பலர்
# இருவர் (தொடர்)

## ஒளிபரப்பு

11 திசம்பர் 2016 அன்று இத்தொடரின் முதற்பகுதி ஒரு மணிநேர சிறப்புப்பகுதியாக ஒளிபரப்பானது. மற்ற அனைத்து பகுதிகளும் தோராயமாக இருபது நிமிடங்கள் ஓடக்கூடியவை. மிகுந்த வரவேற்பை அடுத்து இத்தொடரின் இறுதிப்பகுதியும் 29 மார்ச்சு 2017 அன்று ஒரு மணிநேர சிறப்புப் பகுதியாக வெளியானது.
# இருவர் (தொடர்)

## இசை

இத்தொடரின் பின்னணி இசை **விக்னேஷ் சரவணனனால்** அமைக்கப்பட்டது. இத்தொடரில் இரு பாடல்கள் இடம்பெற்றன. அவை ஒலித்தடப் பட்டியலாக கீழே வரிசைப் படுத்தப் பட்டுள்ளன.
# விகிதமுறுப்படுத்தல் (கணிதம்)

அடிப்படை இயற்கணிதத்தில், ஒரு பின்னத்தின் பகுதியிலுள்ள விகிதமுறா எண்ணை அதாவது பின்னப்படி மூலங்களை நீக்குதல் **விகிதமுறுப்படுத்தல்** (*root rationalisation*) ஆகும்.  
ஒரு பின்னத்தின் பகுதியில் படிமூலங்கொண்ட ஒரேயொரு உறுப்பு மட்டும் இருந்தால் எடுத்துக்காட்டாக பின்னத்தின் பகுதி:
:<math>a{\sqrt[n]{x}}^k,</math>
- எனில் அப்பின்னத்தின் தொகுதி மற்றும் பகுதியை <math>\sqrt[n]{x}^{n - k},</math> ஆல் பெருக்கி <math>{\sqrt[n]{x}}^n</math> = எனப் பதிலிட்டு விகிதமுறுப்படுத்தலாம்.  
- எனில், யூக்ளிடிய வகுத்தலைப் பயன்படுத்தி ( என மாற்ற:
:<math>{\sqrt[n]{x}}^k = x^q\sqrt[n]x^r;</math>
இதன் பின்னர் மேலே செய்ததுபோல தொகுதி மற்றும் பகுதியை <math>\sqrt[n]{x}^{n - r}</math> ஆல் பெருக்கி விகிர்ஹமுறுப்படுத்தலாம்.  
மாறாக பின்னத்தின் பகுதி <math>a+b\sqrt{x},</math> வடிவிலிருந்தால் தொகுதி மற்றும் பகுதியை <math>a-b\sqrt{x},</math> ஆல் பெருக்கி பகுதியிலுள்ள பெருக்கலை பங்கீட்டுப் பண்பின்படி விரித்துச் சுருக்கி விகிதமுறுப்படுத்தலாம்.
# விகிதமுறுப்படுத்தல் (கணிதம்)

## வர்க்கமூலம் மற்றும் முப்படிமூல ஒற்றையுறுப்புப் பகுதியுடைய பின்னங்கள்

எடுத்துக்காட்டு 1:  
: <math>\frac{10}{\sqrt{a}}</math>
: <math>\frac{10}{\sqrt{a}} = \frac{10}{\sqrt{a}} \cdot \frac{\sqrt{a}}{\sqrt{a}} = \frac}{\(\sqrt{a}\)^2}</math>
: <math>\frac}{\(\sqrt{a}\)^2} = \frac{10\sqrt{a}}{a},</math>  
எடுத்துக்காட்டு 2:  
: <math>\frac{10}{\sqrt[3]{b}}</math>
: <math>\frac{10}{\sqrt[3]{b}} = \frac{10}{\sqrt[3]{b}} \cdot \frac{\sqrt[3]{b}^2}{\sqrt[3]{b}^2} = \frac{\sqrt[3]{b}^3}</math>
: <math>\frac{\sqrt[3]{b}^3} = \frac{10\sqrt[3]{b}^2}{b},</math>
# விகிதமுறுப்படுத்தல் (கணிதம்)

## ஒன்றுக்கு மேற்பட்ட வர்க்கமூலப் பகுதியுள்ள பின்னங்கள்

ஒரு பின்னத்தின் பகுதியில் இரு வர்க்கமூல உறுப்புகள் இருந்தால் அப்பின்னத்தின் தொகுதி மற்றும் பகுதியை அப்பகுதியின் இணை எண்ணால் (<math>\sqrt{2}+\sqrt{3}\,</math> இன் இணையெண் <math>\sqrt{2}-\sqrt{3}\,</math>) பெருக்கி பின்னத்தை விகிதமுறுப்படுத்தலாம்.  
எடுத்துக்காட்டு:  
:<math>\frac{3}{\sqrt{3}+\sqrt{5}}</math>
:<math>\frac{3}{\sqrt{3}+\sqrt{5}} \cdot \frac{\sqrt{3}-\sqrt{5}}{\sqrt{3}-\sqrt{5}} = \frac{3(\sqrt{3}-\sqrt{5})}{\sqrt{3}^2 - \sqrt{5}^2}</math>
: <math>\frac{\sqrt{3}^2 - \sqrt{5}^2} = \frac{ 3 (\sqrt{3} - \sqrt{5} ) }{ 3 - 5 } = \frac{ 3( \sqrt{3}-\sqrt{5} ) }{-2}</math>  
எடுத்துக்காட்டு 2:  
:<math>\frac{7}{1+\sqrt{-5}}</math>
:<math>\frac{7}{1+\sqrt{-5}} \cdot \frac{1-\sqrt{-5}}{1-\sqrt{-5}} = \frac{7(1-\sqrt{-5})}{1^2 - \sqrt{-5}^2} = \frac{ 7 (1 - \sqrt{-5} ) }{ 1 - (-5) } = \frac{ 7 -7\sqrt{5} i }{6}</math>
# முவாலிம் மாவட்டம்

**முவாலிம்** ; என்பது மலேசியா, பேராக் மாநிலத்தில் உள்ள பதினொன்றாவது மாவட்டம் ஆகும். இந்த மாவட்டம் சிலாங்கூர் மாநிலத்தின் எல்லையில் பேராக் மாநிலத்தின் தென்கிழக்கு முனையில் அமைந்து உள்ளது. முவாலிம் மாவட்டத்தில் உள்ள முக்கிய நகரங்கள் தஞ்சோங் மாலிம்; சிலிம் ரீவர்; புரோட்டோன் சிட்டி.  
பேராக் மாநிலத்தின் தற்போதைய சுல்தான் நஸ்ரின் முயிசுடீன் ஷா அவர்கள் (Sultan Nazrin Muizzuddin Shah) 2016 ஜனவரி 11-ஆம் தேதி, தஞ்சோங் மாலிம் மாவட்ட மன்றக் கட்டிடத்தில், முவாலிம் மாவட்டம் தோற்றுவிக்கப் படுவதாக அறிவித்தார். இந்த முவாலிம் மாவட்டம் முன்பு பத்தாங் பாடாங் மாவட்டத்தின் ஒரு பகுதியாக இருந்தது. இந்த மாவட்டம் 93,435 ஹெக்டர் நிலப்பரப்பை உள்ளடக்கியது.
# முவாலிம் மாவட்டம்

## பொது

முவாலிம் என்பது ஓர் அரபுச் சொல். "ஆசிரியர்" என்று பொருள். சுல்தான் இட்ரிஸ் கல்விப் பல்கலைக்கழகம் இங்கு இருப்பதால் முவாலிம் எனும் பெயர் வழங்கப்பட்டது. இந்தப் பல்கலைக்கழகம் பிரித்தானியக் காலனித்துவ காலத்தில் இருந்து பல்லாயிரம் ஆசிரியர்களை உருவாக்கி உள்ளது.
# முவாலிம் மாவட்டம்

## நிர்வாகப் பிரிவுகள்

முவாலிம் மாவட்டம் இரு துணை மாவட்டங்களாகப் பிரிக்கப்பட்டு உள்ளது, அவை:  
உலு பெர்ணம் (கிழக்கு மற்றும் மேற்கு)
சிலிம் ரீவர்  
உலு பெர்ணம் துணை மாவட்டத்தின் கிழக்கு மேற்கு பகுதிகள் சிலாங்கூர் மாநிலத்தின் ஒரு பகுதியான உலு பெர்ணம் நகரத்தால் பிரிக்கப்பட்டு உள்ளன.
# முவாலிம் மாவட்டம்

## மலேசிய நாடாளுமன்றம்

முவாலிம் மாவட்டத்தில் ஒரே ஒரு நாடாளுமன்றத் தொகுதி. தஞ்சோங் மாலிம் நாடாளுமன்றத் தொகுதி. இந்தத் தொகுதி முவாலிம் மாவட்டத்தை முழுமையாக உள்ளடக்கியது. அதே வேளையில் பேராக் மாநில சட்டமன்றத்திற்கு இந்த மாவட்டம் இரண்டு மாநிலத் தொகுதிகளை வழங்குகிறது.  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# முவாலிம் மாவட்டம்

## பேராக் மாநிலச் சட்டமன்றம்

பேராக் மாநிலச் சட்டமன்றத்தில் முவாலிம் மாவட்டத்தின் பிரதிநிதிகள்  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# வார்ப்புரு:Infobox settlement1
| label125 = }}
| data125 = |}}}}  
| rowclass126 = mergedrow
| label126 = }}
| data126 = |}}}}  
| rowclass127 = mergedrow
| label127 = }}
| data127 = |}}}}  
| rowclass128 = mergedrow
| label128 = }}
| data128 = |}}}}  
| rowclass129 = mergedrow
| label129 = }}
| data129 = |}}}}  
| rowclass130 = mergedtoprow
| label130 = }
| data130 = }  
| rowclass131 = mergedrow
| label131 = }
| data131 = }  
| rowclass132 = mergedrow
| label132 = }
| data132 = }  
| rowclass133 = mergedrow
| label133 = }
| data133 = }  
| rowclass134 = mergedrow
| label134 = }
| data134 = }  
| rowclass135 = mergedrow
| label135 = }
| data135 = }  
| rowclass136 = mergedrow
| label136 = }
| data136 = }  
| rowclass137 = mergedrow
| label137 = }
| data137 = }  
| rowclass138 = mergedtoprow
| label138 = இணையதளம்
| data138 = }  
| belowstyle = text-align:; font-size:smaller
| belowrowclass = mergedtoprow
| below = }
}}<includeonly></includeonly><noinclude>  
</noinclude>
# கிரியான் மாவட்டம்

**கிரியான்** ; என்பது மலேசியா, பேராக் மாநிலத்தில் ஒரு நிர்வாக மாவட்டம் ஆகும். பேராக் மாநிலத்தின் வடமேற்குப் பகுதியை உள்ளடக்கியது. இதன் வடக்கே பினாங்கு; கெடா மாநிலங்கள் உள்ளன. முக்கிய நகரம் பாரிட் புந்தார்.  
பினாங்கு மாநிலத்தின் தலைநகரான ஜார்ஜ் டவுன் நகருக்குத் தென்கிழக்கில் 37 கி.மீ (23 மைல்) தொலைவில் இந்த மாவட்டம் அமைந்து உள்ளது.  
கிரியான் மாவட்டம் பினாங்கு மாநிலத்திற்கு மிக அருகாமையில் இருக்கிறது. அதனால் மலேசியாவின் இரண்டாவது பெரிய நகரமான பினாங்கின் ஒரு பகுதியாகவே இந்த மாவட்டம் கருதப் படுகிறது. பேராக் மாநிலத்தில் மிகுதியாக நெல் பயிராகும் இடங்களில்களில் இந்த மாவட்டமும் ஒன்றாகும்.  
1850-ஆம் ஆண்டுகளில் இந்த மாவட்டத்தின் சுற்றுப் பகுதிகளில் காபி; கரும்பு தோட்டங்கள் திறக்கப் பட்டன. அந்தத் தோட்டங்களில் வேலை செய்வதற்கு தமிழ்நாட்டில் இருந்து ஆயிரக்கணக்கான தமிழர்கள் அழைத்து வரப்பட்டார்கள்.
தீபகற்ப மலேசியாவில் அதிகமாகத் தமிழர்கள் வாழும் மாவட்டங்களில் கிரியான் மாவட்டமும் ஒன்றாகும். பாகன் செராய் நகரத்தில் இந்தியர்கள் கிராமம் (Kampung India) எனும் பெயரில் ஒரு கிராமமே உள்ளது.
# கிரியான் மாவட்டம்

## நிர்வாகப் பிரிவுகள்

கிரியான் மாவட்டம் 8 துணை மாவட்டங்களாகப் பிரிக்கப்பட்டு உள்ளன. அவையாவன:  
- பாரிட் புந்தார்
- பாகன் தியாங்
- தஞ்சோங் பியாண்டாங்
- கோலா குராவ்
- பெரியா
- பாகன் செராய்
- குனோங் செமாங்கோல்
- செலின்சிங்
# கிரியான் மாவட்டம்

## மக்கள் தொகை புள்ளிவிவரங்கள்

பின்வரும் புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது. [1]
| கிரியான் மாவட்டத்தில் உள்ள இனக்குழுக்கள்: 2010-ஆம் ஆண்டு கணக்கெடுப்பு |  |  |
| --- | --- | --- |
| மலாய்க்காரர்கள் | 130,903 | 74.8% |
| சீனர்கள் | 30,517 | 17.3% |
| இந்தியர்கள் | 13,893 | 8.1% |
| மற்றவர்கள் | 1,395 | 0.2% |
# கிரியான் மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) கிரியான் தொகுதிகளின் பட்டியல். நாடாளுமன்றத்தின் மக்களவை, டேவான் ராக்யாட் என்று அழைக்கப் படுகிறது. கோலாலம்பூரில் நாடாளுமன்ற மாளிகை உள்ளது. நாடாளுமன்றக் கூட்டங்கள் அங்கு நடைபெறுகின்றன.  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# கிரியான் மாவட்டம்

## பேராக் மாநிலச் சட்டமன்றம்

பேராக் மாநிலச் சட்டமன்றத்தில் கிரியான் மாவட்டப் பிரதிநிதிகள்:  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# கௌரீசுவரர் கோயில் , ஏலாந்தூர்

**கௌரீசுவரர் கோயில்** (*Gaurishvara Temple*) என்பது இந்திய மாநிலமான கர்நாடகாவின் சாமராசநகர் மாவட்டத்திலுள்ள ஏலாந்தூர் நகரத்தில் அமைந்துள்ள ஒரு இந்துக் கோவிலாகும். 16 ஆம் நூற்றாண்டின் விஜயநகர இராச்சியத்தின் நிலப்பிரபுத்துவமான ஹடிநாடு தலைமையின் உள்ளூர் தலைவர் சிங்கதெப்ப தேவபூபாலன் என்பவரால் இந்த கோயில் கட்டப்பட்டது.
# கௌரீசுவரர் கோயில் , ஏலாந்தூர்

## கட்டடக்கலை அம்சங்கள்

கோவில் திட்டம் மிக எளிது. இது ஒரு கர்ப்பக்கிருகம், ஒரு மண்டபம், கிரானைட் தூண்களால் தாங்கி நிற்கும் ஒரு திறந்த மண்டபம் மற்றும் ஒரு பெரிய நுழைவாயில் ஆகியவற்றைக் கொண்டுள்ளது. இதில் வழக்கமான கோபுரம் என்பது இல்லை. இந்த வகை நுழைவாயில் சமகால பாணியில் சங்கிலி மண்டபம் என்று அழைக்கப்படுகிறது. இந்துக் கடவுளான சிவனின் உலகளாவிய அடையாளமான இலிங்கத்தை இதன் கருவறை கொண்டுள்ளது. மண்டபத்தில் விஷ்ணு, முருகன், பார்வதி, துர்க்கை, பைரவர், வீரபத்திரர், பிள்ளையார் போன்ற தெய்வங்களின் சன்னதிகளும் உள்ளன. நுழைவாயிலின் சுவர்கள் புராணக் கதைகளையும், காவியங்களின் காட்சிகளையும் சித்தரிக்கும் புடைப்புச் சிற்பங்களால் பெரிதும் அலங்கரிக்கப்பட்டுள்ளன. நுழைவாயிலுக்கு வழங்கப்பட்ட ஒரு அசாதாரண அலங்காரம் கல்லாலான சங்கிலிகளின் தொகுப்புகளாகும்.
# கவி கங்காதரேசுவரர் கோயில்

**கவி கங்காதரேசுவரர் கோயில்** (Gavi Gangadhareshwara Temple) மேலும் கவிபுரம் குகைக் கோயில் எனவும் அறியப்படும் இது இந்தியாவின் இந்தியக் குகைவரைக் கோயில் கட்டிடக்கலைக்கு எடுத்துக்காட்டாகும். இது இந்தியாவின் கர்நாடக மாநிலத்தில் பெங்களூரில் அமைந்துள்ளது. இந்த கோயிலின் முன்புறத்தில் உள்ள மர்மமான வட்டக் கல்களுக்கும், ஒவ்வொரு ஆண்டும் குறிப்பிட்ட நேரத்தில் சூரியனின் கதிர்கள் சன்னதியில் ஒளிவீசுவதற்கும் பிரபலமானது. இது 16ஆம் நூற்றாண்டில் நகரத்தின் நிறுவனராக இருந்த கெம்பெ கவுடா என்பவரால் கட்டப்பட்டது.
# கவி கங்காதரேசுவரர் கோயில்

## கோயில்

பெங்களூர் நகரத்தில் சிவனுக்காக அர்ப்பணிக்கப்பட்ட இந்த குகைக் கோயில் அதிகளவில் பார்வையிடப்பட்ட கோயிலாகும். கௌதம முனிவராலும், பாரத்துவாசர் முனிவராலும் வேத காலத்தில் கட்டப்பட்டது என நம்பப்படுகிறது. கி.பி 16 ஆம் நூற்றாண்டில் பெங்களூருவின் நிறுவனர் கெம்பே கவுடா அவர்களால் புதுப்பிக்கப்பட்டது. கோயில் கவி கங்காதரேசுவரர் என்பது ஒரு கட்டடக்கலையின் அற்புதமாகும். பெங்களூரில் உள்ள மிகப் பழமையான கோயில்களில் ஒன்றான இக்கோயிலிலுள்ள, அக்னிமூர்த்தி சிலைக்கு இரண்டு தலைகளும், ஏழு கைகளும் மூன்று கால்களும் உள்ளன. இந்த தெய்வத்தை வணங்குபவர்கள் கண் குறைபாடு நீங்கும் என நம்புகிறார்கள். இந்த கோயில் நான்கு ஒற்றைத் தூண்களுக்காகவும் அறியப்படுகிறது. இது சிவனின் ஆயுதங்களான தமாரம் (உடுக்கை), திரிசூலம் ஆகியவற்றையும் கொண்டுள்ளது.  
கவிபுரத்தில் இயற்கையான குகையில் கட்டப்பட்ட இந்த கோயில் சிவபெருமானுக்கு அர்ப்பணிக்கப்பட்டு ஒரு ஒற்றைக் கல்லில் வெட்டப்பட்டுள்ளது. இங்குள்ள கோயிலின் முற்றத்தில் பல ஒற்றைக் சிற்பங்கள் உள்ளன. கோயிலின் முக்கிய இடங்கள் சூரியன் மற்றும் சந்திரனின் மாபெரும் வட்டுக்கு துணைபுரியும் இரண்டு கிரானைட் தூண்கள் ஆகும். மேற்புறத்தில் ஏராளமான நந்தி சிலைகளும் உள்ளன.  
மகர சங்கராந்தியின் போது, மாலை நேர சூரிய ஒளி நந்தியின் கொம்புகளுக்கு இடையில் ஒரு வளைவு வழியாக சென்று குகைக்குள் இருக்கும் இலிங்கத்தின் மீது நேரடியாக விழுந்து உட்புற சிலையை ஒளிரச் செய்யும் ஒரு தனித்துவமான நிகழ்வை கோயில் கொண்டுள்ளது.
# கவி கங்காதரேசுவரர் கோயில்

## சூரிய ஒளியால் சன்னதி வெளிச்சம் பெறுதல்

இந்த குகைக் கோயிலுக்கு ஒவ்வொரு ஆண்டும் சனவரி நடுப்பகுதியில் மகர சங்கராந்தி நாளில் லட்சக்கணக்கான பக்தர்கள் வருகிறார்கள். நந்தியின் கொம்புகளுக்கு இடையில் சிவலிங்கத்தின் மீது சூரிய ஒளி படும் சிறப்பு நாள் இது. சமகால கட்டமைப்புகள் மற்றும் *தாமஸ் டேனியல்* மற்றும் *வில்லியம்* டேனியல் ஆகியோரின் முந்தைய வரைபடங்களின் ஒப்பீடு முந்தைய கோவிலில் குறைவான கட்டமைப்புகளைக் கொண்டிருந்தது என்பதையும், கோடை மற்றும் குளிர்கால சங்கிராந்திகளில் சூரியன் சன்னதியை ஒளிரச் செய்ததையும் காட்டுகிறது. இன்று சூரியன் ஆண்டுக்கு இரண்டு முறை சிவலிங்கத்தை ஒளிரச் செய்கிறது - சனவரி 13 முதல் 16 வரை பிற்பகலிலும், நவம்பர் 26 முதல் டிசம்பர் 2 வரை இது நிகழகிறது.
# கவி கங்காதரேசுவரர் கோயில்

## பாதுகாக்கப்பட்டக் கோயில்

கோவில் கர்நாடக பண்டைய மற்றும் வரலாற்று நினைவுச்சின்னங்கள் மற்றும் தொல்பொருள் தளங்கள் சட்டம் 1961 இன் கீழ் பாதுகாக்கப்பட்ட நினைவுச்சின்னமாகும். மேலும்,இந்திய கலாச்சாரத்திற்கு அதிக முக்கியத்துவம் வாய்ந்த பல கோயிலாகுவும் திகழ்கிறது.
# கவி கங்காதரேசுவரர் கோயில்

## சிறப்பு

காசிக்குச் செல்லும் ஒரு சுரங்கப்பாதை இருப்பதாக மக்கள் நம்புகிறார்கள். இருப்பினும் இதற்கான எந்த ஆதாரங்களும் இல்லை.
# கவி கங்காதரேசுவரர் கோயில்

## அருகிலுள்ள புனித இடங்கள்

- கோசாயி மடம்
- கவி கங்காதரேசுவரர் கோயிலுக்குப் பின்னால், பெட் நாராயண் மகராஜ் என்ற பெரிய யோகியின் சமாதி உள்ளது.
- சிறீ பந்தே மகாகாளி கோயில்
# நர்க்கொண்டம் மூஞ்சூறு

**நர்க்கொண்டம் மூஞ்சூறு** *(Narcondam Shrew)(குரோசிடுரா நர்க்கொண்டமிகா)* என்பது வெள்ளை பற்களுடைய மூஞ்சூறு ஆகும். இது சோரிசிடே குடும்பத்தினைச் சார்ந்த பாலூட்டிச் சிற்றினம்.
# நர்க்கொண்டம் மூஞ்சூறு

## விளக்கம்

நர்க்கொண்டம் மூஞ்சுறு இந்தியாவின் அந்தமான் நிகோபார் தீவு கூட்டத்தினைச் சார்ந்த நர்க்கொண்டம் தீவுகளில் மட்டுமே வாழக்கூடிய அகணிய உயிரியாகும். இந்த சிறிய சுண்டெலி போன்ற மூஞ்சூறு அண்மையில் கண்டறியப்பட்டது. இதன் மூலம் இந்தியாவில் காணப்படும் மூஞ்சூறு சிற்றினங்களின் எண்ணிக்கை 11லிருந்து 12 ஆக அதிகரித்துள்ளது. இவை காட்டில் இலை அடுக்குகளில் கீழ் வாழ்கின்றன. இவற்றின் முதன்மை உணவு பூச்சிகள் ஆகும். இருசொற்பெயரிடலில் சிற்றினப்பெயரானது இந்த இனம் சேகரிக்கப்பட்ட நர்க்கொண்டம் தீவு என்பதை நினைவு படுத்தும் விதமாக வைக்கப்பட்டது.
# தக்காளி சீனிவாசன்

**தக்காளி சீனிவாசன்** (*Thakkali Srinivasan*) என்பவர் ஒரு இந்திய திரைப்பட இயக்குநர், இசைக்கலைஞர், தயாரிப்பாளர் ஆவார். இவர் குறிப்பாக தமிழ் படங்களில் பணியாற்றியுள்ளார். இவரது படங்கள் பெரும்பாலும் திகில் அல்லது கொலை மர்ம கதைக்களங்களை உள்ளடக்கியது.
# தக்காளி சீனிவாசன்

## தொழில்

தக்காளி சீனிவாசன் தயாரிப்பாளராக தனது தொழில் வாழ்க்கையைத் தொடங்கினார். வேலு பிரபாகரன் இயக்கிய அறிவியல் புனைகதை திரைப்படமான *நாளை மனிதன்* (1989) என்ற படத்தை தயாரித்தார். அப்படமானது வெற்றி பெற்றது. தாளை மனிதனின் அடுத்த பாகமாக *அதிசய மனிதன்* (1990) என்ற படத்தை வேறு நடிகர்களைக் கொண்டு தயாரித்தார். ஆனால் படம் வணிக ரீதியாக சிறப்பாக வரவில்லை. பிரேமியுடன் சேர்ந்து, பிரேமி-சீனி என்ற பெயரில் இரட்டையராக இவர் படங்களுக்கு இசையமைத்துள்ளார். அதைத் தொடர்ந்து, 1990 களில் இரண்டு படங்களை இயக்கியுள்ளார். அவை நாசரைக் கொண்டு திகில் படமான *ஜென்ம நட்சத்திரம்* (1991) மற்றும் ரகுவரனுடன் முக்கியக் கதாபாத்திரத்தில் நடித்த மர்ம கொலை படமான *விட்னஸ்* (1995) போன்றவை ஆகும். 1990 களின் பிற்பகுதியில் பாண்டியராஜன் நடிக்க மாறுவேடம் என்ற பெயரில் படத் தயாரிப்புப் பணியைத் தொடங்கினார், ஆனால் பின்னர் படப்பணிகள் நிறுத்தப்பட்டன.  
2001 ஆம் ஆண்டில், இவர் லிவிங்ஸ்டன், ஸ்ரீமன், ரியாஸ் கான் ஆகியோரைக் கொண்டு மற்றொரு கொலை மர்மப் படமான அசோக வனம் என்ற படத்தை தயாரித்தார். அப்படமானது கலவையான விமர்சனங்களைப் பெற்றது. தி இந்து பத்திரிகையைச் சேர்ந்த ஒரு விமர்சகர், "முதல் பாதியில் திரைக்கதை நன்றாக இருக்கிறது, ஆனால் இரண்டாவது பாதியில் தோய்வு ஏற்பட்டுள்ளது" என்று குறிப்பிட்டார். பின்னர் இவர் கனல் கண்ணன் நடித்த *சற்றுமுன் கிடைத்த தகவல்* (2009) என்ற திரைப்படத்தில் பணியாற்றத் தொடங்கினார், ஆனால் இடையில் தயாரிப்பாளர் அறிமுக இயக்குநர் புவனை இவருக்கு பதிலாக மாற்றினார். இவரது சமீபத்திய வெளியீடு *அடுத்தது* (2011), ஒரு பாலைவன தீவில் உண்மைநிலை நிகழ்ச்சி போட்டியாளர்களைப் பற்றிய ஒரு பரபரப்பூட்டும் திரைப்படம். அதில் ஸ்ரீமன் முக்கியக் கதாபாத்திரத்தில் நடித்தார்.
# தக்காளி சீனிவாசன்

## திரைப்படவியல்

| 1987 | *இவர்கள் வருங்காலத் தூண்கள்* |  |
| --- | --- | --- |
| 1988 | *மனசுக்குள் மத்தாப்பூ* |  |
| 1988 | *சூரசம்ஹாரம்* | கிட்டியின் மகன் |
| 1989 | *நாளை மனிதன்* |  |
| 1989 | *வலது காலை வைத்து வா* |  |
| 1990 | *அதிசய மனிதன்* |  |
| 1990 | *சிறையில் சில ராகங்கள்* |  |
| 1991 | *ஜென்ம நட்சத்திரம்* |  |
| 1995 | *விட்னஸ்* | சீனிவாசன் |
| 1995 | *புதிய ஆட்சி* |  |
| 2001 | *அசோகவனம்* |  |
| 2011 | *அடுத்தது* |  |
# ஈலிர் பேராக் மாவட்டம்

**ஈலிர் பேராக்** ; என்பது மலேசியா, பேராக் மாநிலத்தில் ஒரு நிர்வாக மாவட்டம் ஆகும். ஆங்கிலத்தில் கீழ் பேராக் என்று பொருள். தெலுக் இந்தான் நகரில் அமைந்துள்ள தெலுக் இந்தான் நகராட்சி மன்றத்தால் இந்த மாவட்டம் நிர்வகிக்கப் படுகிறது.  
2004 ஏப்ரல் 4-ஆம் தேதி வரையில் இந்த மாவட்டத்தின் நகராட்சி, ஈலிர் பேராக் மாவட்ட கவுன்சில் என்று அழைக்கப்பட்டது. அதன் பின்னர் நகராட்சி நிலைக்கு மேம்படுத்தப்பட்டது. இந்த மாவட்டத்தின் முக்கிய நகர மையமாக தெலுக் இந்தான் நகரம் விளங்குகிறது. இந்த மாவட்டத்தின் சிறிய நகரம் லங்காப்.  
தெலுக் இந்தான் நகரம் பேராக் ஆற்றின் தென்கிழக்குக் கரையில், கம்போங் சுங்கை டுரியான் எனும் கிராமத்திற்கு எதிரே உள்ளது.
# ஈலிர் பேராக் மாவட்டம்

## பொது

லங்காப் நகரம் ஒரு குடிவரவு நிலையத்தைக் கொண்டுள்ளது. அதே வேளையில் சட்டவிரோதமாகக் குடியேறியவர்களுக்கான தடுப்பு மையம் ஒன்றையும் கொண்டு உள்ளது.  
ஈலீர் பேராக் ஒரு தட்டையான சமவெளியைக் கொண்ட மாவட்டம். அத்துடன் இந்த மாவட்டத்தில் முழுவதுமாகப் பேராக் ஆறு பாய்ந்து செல்கிறது. அதனால் வேளாண்மை நடவடிக்கைகளுக்கு ஏற்ற வளமான பகுதியாக விளங்குகிறது.
# ஈலிர் பேராக் மாவட்டம்

## வரலாறு

2016 சனவரி மாதம் பாகன் டத்தோ எனும் கிராம நகர்ப்புறப் பகுதி மட்டும் பேராக் மாநிலத்தின் தன்னாட்சித் துணை மாவட்டமாக அறிவிக்கப்பட்டது. பின்னர் 2016 சூன் 15-ஆம் தேதி, ஈலிர் பேராக் மாவட்டத்தில் இருந்து பிரிக்கப்பட்டது.  
ஊத்தான் மெலிந்தாங் பகுதி பாகன் டத்தோ பகுதியுடன் இணைக்கப்பட்டு ஒரு புதிய மாவட்டமாக உருவாக்கப்பட்டது. இருப்பினும் அந்தப் புதிய மாவட்டத்தின் நிர்வாகப் பொறுப்புகளைத் தெலுக் இந்தான் மாவட்ட நகராட்சி மன்றம் ஏற்றுக் கொண்டுள்ளது.
# ஈலிர் பேராக் மாவட்டம்

## நிர்வாகப் பிரிவுகள்

ஈலிர் பேராக் மாவட்டம் 5 துணை மாவட்டங்களாகப் பிரிக்கப்பட்டு உள்ளது. அவையாவன:  
- சுங்கை டுரியான் (Sungai Durian)
- டுரியான் செபாத்தாங் (Durian Sebatang)
- சங்காட் ஜோங் (Changkat Jong)
- சுங்கை மானிக் (Sungai Manik)
- லாபு குபோங் (Labu Kubong)
# ஈலிர் பேராக் மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) ஈலிர் பேராக் தொகுதிகளின் பட்டியல்.  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# ஈலிர் பேராக் மாவட்டம்

## பேராக் மாநிலச் சட்டமன்றம்

பேராக் மாநிலச் சட்டமன்றத்தில் ஈலிர் பேராக் மாவட்டப் பிரதிநிதிகள்:  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# ஈலிர் பேராக் மாவட்டம்

## பல்கலைக்கழக மருத்துவ வளாகங்கள்

ஈலிர் பேராக் மாவட்டத்தில் இரு அரசாங்கப் பொதுப் பல்கலைக்கழகங்களின் கிளை வளாகங்கள் உள்ளன. அக்டோபர் 2010-இல் கட்டி முடிக்கப்பட்ட யு.ஐ.டி.எம். தெலுக் இந்தான் மருத்துவ வளாகம் (UiTM Teluk Intan Campus of Faculty of Medicine)  
மற்றும் ஒரு மருத்துவ வளாகம்; மலேசியத் தேசியப் பல்கலைக்கழகத்தின் தெலுக் இந்தான் மருத்துவ வளாகம் (UKM Teluk Intan Campus of Faculty of Medicine). இரண்டுமே தெலுக் இந்தான் மருத்துவமனைக்கு அருகில் அமைந்து உள்ளன.
# ஈலிர் பேராக் மாவட்டம்

## பொருளாதார நடவடிக்கைகள்

விவசாயம் மற்றும் மீன்பிடித்தல் என்பது ஹிலீர் பேராக் மாவட்டத்தின் இரண்டு முக்கியமான பொருளாதார நடவடிக்கைகள். ஹிலீர் பேராக்கின் விவசாய நிலத்தில் கிட்டத்தட்ட மூன்றில் இரண்டு பங்கில் எண்ணெய்ப் பனை பயிராகிறது, மூன்றில் ஒரு பங்கு காய்கறிகள், நெல், தேங்காய் போன்றவை பயிராகின்றன.  
ஈலீர் பேராக்கின் மிகப்பெரிய மீன்பிடி நகரம் ஊத்தான் மெலிந்தாங் ஆகும். இங்கு சுமார் 400 மீன்பிடிக் கப்பல்கள் பல்வேறு அளவுகளில் உள்ளன. ஊத்தான் மெலிந்தாங் மீனவர்கள் தாங்கள் பிடித்த மீன்களை நாடு முழுவதும் விற்று வருகிறார்கள்.
# ஈலிர் பேராக் மாவட்டம்

## பொருளாதார நடவடிக்கைகள்

### மீன்பிடித் தொழில்

ஈலீர் பேராக்கின் துடிப்பான விவசாயம் மற்றும் மீன்பிடித் தொழில் பல வெளிநாட்டு தொழிலாளர்களையும் ஈர்க்கின்றன. இந்தோனேசியர்கள் பெரும்பாலும் விவசாயத் துறையில் ஈடுபட்டு உள்ளனர். தாய்லாந்துக்காரர்கள் மீன்பிடித் தொழிலில் அதிகம் ஆர்வம் காட்டுகின்றனர்.  
தெலுக் இந்தான் மற்றும் லங்காப் நகர்ப் பகுதிகளில் தொழில்துறை வளாகங்கள் உள்ளன. இவற்றின் மூலமாக உள்ளூர் மக்களுக்கும் பல வேலை வாய்ப்புகள் கிடைக்கின்றன.
# கனகாசலபதி கோயில், கனககிரி

**கனகாசலபதி கோயில்** (*Kanakachalapathi Temple*) என்பது திருமாலுக்கு அர்ப்பணிக்கப்பட்ட 16ஆம் நூற்றாண்டைச் சேர்ந்த இந்துக் கோவிலாகும். இது இந்தியாவின் கர்நாடக மாநிலத்தில் கொப்பள் மாவட்டத்தின் கங்காவதி வட்டத்திலுள்ள கனககிரி நகரில் அமைந்துள்ளது. பழங்காலத்தில் "சுவர்ணகிரி" ("தங்கமலை") என்று அழைக்கப்பட்ட கனககிரி கொப்பளிலிருந்து 3 கி.மீ. தொலைவிலும், பெங்களூர் நகரத்திற்கு வடக்கே 380 கி.மீ தொலைவிலும், பெல்காம் நகரத்திற்கு கிழக்கே 200 கி.மீ. தொலைவிலும் அமைந்துள்ளது.
# கனகாசலபதி கோயில், கனககிரி

## பின்னணி

கனககிரி அதன் தற்போதைய பெயரை அங்கு தவம் செய்த இந்து துறவியான கனக முனியிடமிருந்து பெறப்பட்டதாக ஒரு கதை இருக்கிறது. வரலாற்று முக்கியத்துவம் வாய்ந்த கொப்பள் நகரம், பண்டைய கல்வெட்டுகளில் கோபனா என்று அழைக்கப்பட்டது. இதன் அருகிலுள்ள கிராமங்களான பாலிகுண்டு மற்றும் கவிமாதா ஆகிய இடங்களில் பேரரசர் அசோகரின் (கி.மு. 3 ஆம் நூற்றாண்டு) இரண்டு கல்வெட்டுகள் கண்டுபிடிக்கப்பட்டதால் தொல்பொருள் முக்கியத்துவம் வாய்ந்தது. மௌரியப் பேரரசு முடிவுக்கு வந்த பின்னர் தக்காணத்தின் பல ஆட்சி பகுதிகள் குறிப்பிடத்தக்க வம்சாவளியினரின் கைகளிலிருந்து சாதவாகனர்களிடமும், மேலை கங்கர்களிடமும், போசளர்களிடமும், சாளுக்கியர்களிடமும் சென்றது. முதலாம் அமோகவர்சனால் (பொ.ச. 814-878) எழுதப்பட்ட ஆரம்பகால கன்னட இலக்கியமான 'கவிராஜமர்கா' என்ற நூலில், 'விதித மகா கோபனா நகரம்' என்ற வாக்கியத்தில் கொப்பாளைப் பற்றி குறிப்பிடுகிறார். இக்கோயில் ஆளும் நிலப்பிரபுக்களான பாளையக்காரர்கள் அல்லது நாயக்கர்களால் கட்டப்பட்டது. கோயில் வளாகத்தில் விசாலமான மண்டபம், பிரம்மாண்டமான யாளி தூண்கள் ஆகியவற்றைக் கொண்டுள்ளது. மூன்று நுழைவாயில்களில் நன்கு கட்டப்பட்ட கோபுரங்கள் காணப்படுகின்றன கோயிலில் உள்ள சிற்பங்களில் புராண உருவங்களும், கறுப்புக் கல்லில் மன்னர்களும், இராணிகளும் அடங்குவர். கோயிலின் பிரபலத்தை ஒரு உள்ளூர் பழமொழி இவ்வாறு கூறுகிறது: "கண்கள் உள்ளவர்கள் கனககிரியையும், கால்கள் உள்ளவர்கள் அம்பியையும் பார்க்க வேண்டும்." பிப்ரவரி மற்றும் மார்ச் மாதங்களில், பங்குனி பருவத்தில், கோயிலில் "கனகாசலபதி திருவிழா" என்ற பிரபலமான திருவிழா நடைபெற்கிறது.
# ஆரிய வேளாளர்

**ஆரிய வெள்ளாளர்கள்** என்போர் வெள்ளாளரில் வரும் ஒரு உட்பிரிவினர் ஆவர். இவர்கள் பழனியில் மட்டுமே தற்போது வாழ்கின்றார்கள். இவர்கள் பிள்ளை என்ற பட்டத்தை மட்டுமே பயன்படுத்துகிறார்கள்.
# ஆரிய வேளாளர்

## பெயர்க்காரணம்

ஆரிய என்றால் உயர்ந்த என்ற பொருள் உண்டு. பழனி மலையில் **(வையாபுரி நாட்டில்)** உயர்ந்த இடத்தில் வாழ்பவர்கள் என்ற பொருளில் **ஆரிய வேளாளர்** என அழைக்கப்படுகிறார்கள்.
# ஆரிய வேளாளர்

## மக்கள் தொகை

இந்த ஆரிய வெள்ளாளர்கள் முன்னர் கன்னியாகுமரி முதல் பழனி வரை பரவி வாழ்ந்துள்ளனர். தற்போது பழனியில் மட்டுமே வாழ்கிறார்கள். எனவே இவர்களது மக்கள் தொகையும் குறைவே ஆகும்.
# ஆரிய வேளாளர்

## பணிகள்

இவர்கள் முன்னர் காலத்தில் அரசர்களுக்கு மட்டும் சித்த வைத்தியம் பார்த்ததாக கூறுகின்றார்கள். மேலும் பரம்பரை சித்தவைத்திய கலைக்கான பழங்கால குறிப்புகளை தற்பொழுதும் கூட சிலர் ஓலைச்சுவடிகளில் எழுதி வைத்து பாதுகாத்து வருகிறார்கள்.  
இராஜபாளையத்தை ஆண்ட சத்திரிய ராஜீக்களின் அரசில் கணக்குப் பிள்ளையாகவும், நாட்டாமையாகவும் சாத்தூர், இராஜபாளையம், விருதுநகர் பகுதிகளில் இருந்துள்ளனர்.
# ஆரிய வேளாளர்

## தமிழக சாதிப்பட்டியலில்

ஆரிய வெள்ளாளர்கள் தமிழக அரசின் சாதி பட்டியலில் முற்படுத்தப்பட்ட பிரிவில் (FC) வரிசை எண் 705 இல் ஆரியர் என்ற பெயரில் வருகின்றனர். இவர்கள் தங்களை ஆரிய வெள்ளாளர் என அறிவிக்க வேண்டும் என்று கோரிக்கை வைத்துள்ளனர்.
# ஆரிய வேளாளர்

## உணவுமுறை

ஆரிய வெள்ளாளர்கள் சைவ உணவுமுறை பழக்கத்தையே கொண்டுள்ளனர். தங்களது குலதெய்வம், வீட்டுத்தெய்வம் மற்றும் தாங்கள் கட்டிய கோவில் தெய்வங்களுக்கு சைவப்படையல் மட்டுமே படைக்கின்றனர்.
# ஆரிய வேளாளர்

## திருமணமுறை

ஆரிய வெள்ளாளர்கள் தங்களது திருமண முறையை கொங்கு வெள்ளாளர்கள், பாண்டிய வெள்ளாளர்கள் போல கூட்டமுறையை பயன்படுத்தி திருமணம் பேசி முடித்து திருமணம் புரிகின்றனர். (கூட்டம்-கோத்திரம்)  
ஒரே கூட்டத்தை சார்ந்த ஆரிய வெள்ளாளர்கள் பங்காளிகள் ஆவர். இவர்கள் தங்களுக்குள் திருமணம் செய்து கொள்வது இல்லை. வேறு வேறு கூட்டத்தை சார்ந்த ஆரிய வெள்ளாளர்கள் மட்டுமே திருமணம் புரிகின்றனர்.
# ஆரிய வேளாளர்

## ஆரிய வேளாளர்களின் கூட்டப்பெயர்கள்

- வண்டிக்காரன் கூட்டம்
- கணக்குபிள்ளை கூட்டம்
- சப்பாணி கூட்டம்
- பண்ணைக்கார கூட்டம்
- ஓவள கவுண்டன் கூட்டம்
- பண்டுத்தாரர் கூட்டம்  
மேலே உள்ள ஆறு (6) கூட்டங்கள் மட்டுமே புழக்கத்தில் உள்ளது.
# ஆரிய வேளாளர்

## மேலும் பார்க்க

- சோழிய வெள்ளாளர்
- திருநீற்று வேளாளர்
- ஆதிகாராள வேளாளர்
- சேரகுல வேளாளர்
- பாண்டிய வெள்ளாளர்
- கொங்கு வேளாளர்
- நன்குடி வேளாளர்
# திருநீற்று வேளாளர்

**திருநீற்று வெள்ளாளர்கள்** என்போர் வெள்ளாளரில் ஒரு உட்பிரிவினர் ஆவர், ஆனால் மிகச்சிறுமையினர் ஆவர். இவர்கள் தஞ்சாவூர், புதுக்கோட்டை, இராமநாதபுரம் என மூன்று மாவட்டங்களில் 10 ஊர்களில் மட்டுமே தற்பொழுது வாழ்கின்றனர்.  
இவர்கள் வாழும் பகுதி **மிழலை நாடு (மிழலை கூற்றம் அல்லது மிழலை கோட்டம்)** என அழைக்கபடுகிறது.
# திருநீற்று வேளாளர்

## பட்டங்கள்

- அம்பலக்காரர்
- பிள்ளை
- தொண்டைமான்
- பல்லவராயர்  
போன்ற பட்டங்கள் உள்ளன. ஆனால் தற்பொழுது பிள்ளை பட்டம் மட்டுமே நடைமுறையில் பயன்படுத்தி வருகின்றனர்.
# திருநீற்று வேளாளர்

## தமிழக சாதிப்பட்டியலில்

தமிழக சாதி பட்டியலான முற்படுத்தப்பட்ட பிரிவு (Forward Caste) அல்லது பிற்படுத்தப்பட்ட பிரிவு (Backward Class) அல்லது மிகவும் பிற்படுத்தப்பட்ட பிரிவு (Most Backward Class) என எதிலும் திருநீற்று வெள்ளாளர் என்ற சாதியை தமிழக அரசு சேர்க்காதது மிகப்பெரிய வரலாற்று பிழையாகும். இன்று வரை திருநீற்று வெள்ளாளர்கள் தங்களை தமிழக அரசின் சாதி பட்டியலில் ஏதாவது ஒரு பிரிவில் தங்கள் சாதியையும் இணைக்கக்கோரி அரசுக்கு வேண்டுக்கோள் விடுத்து வருகின்றனர்.
# திருநீற்று வேளாளர்

## திருநீற்று வெள்ளாளர்கள் வாழும் ஊர்கள்

### புதுக்கோட்டை மாவட்டம்

- முத்துக்குடா
- இராஜகுமாரம்பாள் சத்திரம் (மீமிசல்)
- இரா.புதூர் என்ற இரா.புதுப்பட்டிணம்
# திருநீற்று வேளாளர்

## திருநீற்று வெள்ளாளர்கள் வாழும் ஊர்கள்

### தஞ்சாவூர் மாவட்டம்

- வல்லவன்பட்டிணம்
- சோமநாதம்பட்டிணம்
- அதிராம் பட்டிணம்
# திருநீற்று வேளாளர்

## திருநீற்று வெள்ளாளர்கள் வாழும் ஊர்கள்

### இராமநாதபுரம் மாவட்டம்

- தீர்த்தாண்டதானம்
- ஓரியூர்
- பெருவாக்கோட்டை
- அடுத்தக்குடி